Diari Oficial de la Generalitat Valenciana


Sumari del DOGV 5288, del 26-06-2006 (2006/6644)

Concurs per a la selecció i adjudicació del programa d'actuació integrada per mitjà de gestió indirecta per al sector 1-A i 1-B del sòl urbanitzable.
-----------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6644


Organisme emissor
:   Ajuntament d'Alfafar

Tipus de document
:   Concurs

Concurs per a la selecció i adjudicació del programa d'actuació integrada per mitjà de gestió indirecta per al sector 1-A i 1-B del sòl urbanitzable. [2006/F6644]  
El municipi d'Alfafar, per acord del Ple de l'ajuntament de 2 de maig del 2006, ha procedit a l'aprovació de les bases particulars reguladores de la gestió indirecta del programa d'actuació integrada per al sector 1-A i 1-B del sòl urbanitzable, en virtut de la competència atribuïda d'acord amb l'article 130.3 de la Llei 16/2005, Urbanística Valenciana (LUV), així com l'article 4.1.a), 2.d), 47 i 49 de la Llei Reguladora de les Bases del Règim Local 7/1985, modificada per la Llei 57/2003. Havent-se aprovat amb caràcter previ i definitiu les bases generals que regixen l'adjudicació de programes d'actuació integrades i aïllades ajustades al contingut de l'article 42.2.e) i 131.1 de la LUV, en el terme municipal d'Alfafar.   
En el mateix acord municipal s'ha procedit a l'aprovació de l'inici del procediment per a l'adjudicació del programa d'actuació integrada per mitjà de gestió indirecta del sector 1-A i 1-B, d'acord amb el que preceptua l'article 131.2 de la LUV; promovent la concurrència pública per a la licitació en el procediment d'adjudicació del referit PAI, amb el contingut que prescriu l'article 132 de l'esmentat text legal, que és el següent:  
a). Identificació entitat local adjudicadora del programa. (Art. 132.1.A LUV).  
Municipi d'Alfafar, entitat local proponent de l'adjudicació de programa, amb les dades d'identificació i comunicació respecte del procés licitador i licitadors intervinents, següents:  
CIF: T-4784809 A. www.Alfafar. com. gmydwed@mawezrc.ulq  
Pl. País Valencià, 1. 46385-Alfafar (València). Espanya. Tel. 76 661 67 20. Fax. 96 318 21 57. Persona de contacte: director de l'Àrea d'Ordenació del Territori.  
A este efecte queda incorporada la documentació que afecta el present procediment selectiu (bases generals, bases particulars i concurs), en l'esmentada pàgina municipal d'Internet, per a la seua consulta pels participants en el concurs, tot això tal com prescriu l'art. 132.1.a) LUV.  
b). Identificació de les bases. (Art. 132.1.B LUV)  
Bases generals, aprovades amb caràcter definitiu pel Ple de l'ajuntament el 2 de maig del 2006 i publicades en el BOP núm. 112 de 12 de maig del 2006.  
Bases particulars del sector 1-A i 1-B del sòl urbanitzable, aprovades pel Ple de l'ajuntament el 2 de maig del 2006 i publicades en el BOP núm. 112 de 12 de maig del 2006.  
Poden obtindre còpia d'estes en les mateixes dependències municipals o accedint a la Web municipal abans citada.  
c) Lloc i termini de presentació de les proposicions. (Art. 132.1.C LUV)  
D'acord amb allò que s'ha prescrit en l'art. 132.1.c) LUV i la mateixa base l) de les bases particulars que regixen el present concurs, el lloc i termini de presentació de les proposicions serà el següent:  
Cada concursant només podrà presentar una proposició que haurà de formalitzar-se en un dels dos idiomes oficials de la Comunitat Valenciana, sense que s'admeten variants sobre les prescripcions tècniques i urbanístiques contingudes en les bases, en especial base c) fins a la base g), entenent la base h), com a condicions mínimes i la base i), terminis màxims. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este, tot això tal com regula el precepte 133.2 LUV 16/2005.  
Els sobres en els que es contindrà la documentació posteriorment referida, hauran de ser entregats en el Registre General d'Entrada de l'ajuntament, en hores d'oficina durant el termini de tres mesos, a partir de la data d'enviament de l'anunci de concurs al Diari Oficial de la Unió Europea, 18 de maig del 2006; amb ressenya en el mateix, així com en el Diari Oficial de la Generalitat; o enviats per correu dins el dit termini.  
Quan les proposicions s'envien per correu, l'empresari haurà de justificar la data d'imposició de l'enviament en l'oficina de correus i anunciar a l'òrgan de contractació la remissió de l'oferta per mitjà de tèlex, fax o telegrama en el mateix dia. Sense la concurrència d'ambdós requisits no serà admesa la proposició si és rebuda per l'òrgan de contractació després de la data de terminació del termini. Transcorreguts, no obstant, 10 dies naturals següents a la indicada data sense haver-se rebut la proposició, esta no serà admesa en cap cas.  
Model de proposició. Sobre C.  
D'acord amb la base j), la proposició expressarà el valor oferit com a import total de les càrregues d'urbanització, diferenciant els altres conceptes que la integren, excloent l'import de l'impost sobre el valor afegit que corresponga, proposant-se la valoració econòmica i la resta de millores complementàries, amb el contingut que prescriu l'art. 127 de la LUV 16/2005 i les presents bases particulars.  
Es presentarà en la forma especificada en l'art. 133, en document o sobre tancat Dos, distingint-se de la restant documentació exigida en l'apartat 1 de l'esmentat precepte (document o sobre Un), i de l'alternativa tècnica i la resta de documentació urbanística (document o sobre Tres), tot això en la forma i contingut regulat en la LUV 16/2005, afegint la referència «Proposició juridicoeconòmica», redactada conforme al model que s'inserix a continuació, a la qual haurà d'adjuntar en altres documents i requisits en especial els prescrits en art. 127.2 LUV 16/2006.  
«...................................................................................... amb DNI núm. ............................ natural de ................................. província de ................................., major d'edat i amb domicili en ................ ................................................. C/ ................................................... telèfon ...................................... actuant en nom (propi o de l'empresa a què represente), manifesta que, assabentat de l'anunci remés en data .......... i publicat en el (Diari Oficial de la Unió Europea i Diari Oficial de la Generalitat Valenciana), de dates, respectivament ............ ............................. conforme amb tots els requisits i condicions que s'exigixen per a adjudicar per mitjà de concurs, en lliure i pública concurrència, el contracte per a obtindre la condició d'agent públic .Urbanitzador Sector .....Del Sòl .... del terme d'Alfafar., en els termes expressats en l'art. 119 LUV 16/2005 i la resta de preceptes concordants del TRLCAP 2/2000; així com de les bases particulars aprovades per l'Ajuntament d'Alfafar, prescripcions tècniques, projecte d'urbanització, projecte de seguretat i salut i els instruments de planejament adjunts, que han de regir la dita licitació i en la representació que exercix es compromet a assumir en virtut del contracte administratiu especial a formalitzar d'acord amb l'art. 138 LUV; amb les següents condicions que configuren la valoració econòmica de les càrregues urbanístiques, millores complementàries i termini d'execució, en els següents termes ajustats a l'art. 135.4 LUV 16/2005, com contingut mínim, si és el cas, de les respectives bases particulars:  
1. L'import global de les càrregues d'urbanització, expressat en euros per metre quadrat d'edificabilitat, és el de \_\_\_\_\_\_\_\_\_\_\_\_\_\_\_\_\_\_€/m²t, i fent referència expressa i detallada als conceptes diferenciats en l'art. 168.1 LUV;  
1.1. Cost de les obres enunciades en l'art.157\_\_\_\_\_\_\_\_\_\_ Euros, (PEC), desglossat en partides o capítols, que inclouran els mesuraments i els preus unitaris, següents:  
a) Pavimentació de calçades, aparcaments, voreres i xarxa de vianants.  
b) Tractament d'espais lliures, incloent jardineria, arbratge i ornamentació.  
c) Mobiliari urbà.  
d) Senyalització.  
e) Xarxes de distribució d'aigua potable, de reg i de hidrants contra incendis.  
f) Xarxa de clavegueram per a aigües residuals.  
g) Sistema d'evacuació d'aigües pluvials.  
h) Xarxa de distribució d'energia elèctrica, gasificació i comunicacions.  
i) Xarxa d'enllumenat públic.  
j) Obres d'enllaç dels servicis urbanístics amb els de la xarxa primària de dotacions públiques i la resta d'obres de connexió i integració de l'actuació en el seu entorn territorial o urbà.  
k) Impost sobre el valor afegit.  
1.2. Cost d'obres de rehabilitació d'edificis o elements constructius\_\_\_\_\_\_ Euros.  
1.3. Cost de redacció i direcció dels projectes tècnics\_\_\_\_\_\_\_\_\_\_\_\_\_\_\_\_\_ Euros.  
1.4. Benefici empresarial de l'urbanizador\_\_\_\_\_\_\_Euros\_\_\_\_\_\_\_% i gastos de gestió \_\_\_\_\_\_\_Euros\_\_\_\_\_\_\_\_%  
2. El coeficient de canvi a l'efecte de pagament en terrenys, d'acord amb l'art. 127.2.f) LUV 16/2005, és de: \_\_\_\_\_\_\_\_\_\_\_\_\_\_\_\_\_\_\_\_\_\_\_\_., que resulta d'aplicar Ks = Cs/ Vs + Cs o Kt = Ct / Vt + Ct.  
3. Proporció de solars o aprofitaments a disposició de l'urbanitzador per mitjà de reparcel·lació forçosa com a retribució a compte de tercers, és de \_\_\_\_\_\_\_\_\_\_\_\_\_\_\_\_\_\_.  
4. Proporció dels terrenys propis o d'associats afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa, serà de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
S'adjunta a este efecte certificació registral de domini i càrregues de data no anterior a 15 dies a la subscrita més avall; o si és el cas, títols acreditatius del dret de propietat, o si no n'hi ha, contracte pel qual s'atorgue poder bastant per a imposar i inscriure l'afecció real sobre tals finques, que s'identifiquen en el pla cadastral adjunt.  
5. Termini d'execució de \_\_\_\_\_\_\_\_\_\_\_\_\_\_\_\_\_\_\_\_\_\_\_\_mesos.  
6. Termini d'edificació dels solars \_\_\_\_\_\_\_\_\_\_\_\_\_\_\_mesos.  
7. Restants magnituds urbanístiques amb incidència en la determinació dels drets d'adjudicació:   
7.1 Parcel·la mínima de resultat \_\_\_\_\_\_\_\_\_\_\_\_\_ m²s.  
7.2 Aprofitament subjectiu \_\_\_\_\_\_\_\_\_\_\_\_\_\_ m²t/m²s.  
7.3 Superfície mínima de terreny d'origen necessària per a ser adjudicatari de parcel·la resultant o de quota indivisa \_\_\_\_\_\_\_\_\_\_\_ m²s.  
7.4. La retribució a l'urbanitzador serà en \_\_\_\_\_\_\_\_\_\_\_\_\_\_\_\_\_\_\_\_. (Terrenys o en metàl·lic o en forma mixta, fixant en cas de metàl·lic el mode, condicions i termini per a l'exercici de l'opció).  
7.5 La repercussió unitària per metre quadrat dels gastos variables i de la indemnització individualitzada per construccions i plantacions, si és el cas, s'estima en \_\_\_\_\_\_\_\_\_\_\_\_ €/m².  
7. Millores complementàries, d'acord amb l'art. 124.2 LUV, segons el detall següent:  
Lloc, data i firma del proponent.»  
(Totes les magnituds econòmiques s'expressaran per metre quadrat de sòl i de sostre. Seran revisades quan es determinen les quanties definitives corresponents als gastos variables a què es referix l'art. 126.J LUV).  
(On Ks és (Coeficient de canvi). Cs (Costos d'urbanització per metre quadrat de sòl d'origen). Vs (Valor del metre quadrat de sòl d'origen). Ct (Costos d'urbanització per metre quadrat de sostre) i Vt (Valor del metre quadrat de sostre sense urbanitzar).  
d) Documentació acreditativa dels criteris de solvència tècnica, econòmica i financera. (Art. 132.1.D LUV)  
D'acord amb la base n) de les particulars, la solvència econòmica i financera de l'urbanitzador s'acreditarà per mitjà d'algun dels mitjans relacionats en l'art. 122 LUV 16/2005, amb les prescripcions especials contingudes en este.  
Respecte de la solvència tècnica i professional, igualment, s'acreditarà per un o més dels mitjans i requisits regulats en l'art. 123 LUV 16/2005.  
e) Documentació a presentar pels licitadors junt amb la proposició, valoració i ponderació. (Art. 132.1.E LUV)  
D'acord amb la base particular k) que regix el present concurs, la documentació a presentar per cada concursant, distingint aquella susceptible de valoració per a l'adjudicació del programa, serà la següent:  
E.1). Documentació i requisits.  
Podran presentar-se com a licitadors per a la promoció del programa d'actuació integrada per mitjà de gestió indirecta, totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles en cada cas, conforme als criteris d'admissió assenyalats en la LUV 16/2005, i en concret d'acord amb les bases generals i particulars de programació i identificats en l'anunci preceptiu del concurs.  
No podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'art. 20 del TRLCAP 2/2000, ni les incompatibilitats especifiques previstes per la LUV 16/2005.  
Podran, així mateix, presentar proposicions, a més de les previstes segons se cita en esta base d'acord amb l'art. 121 LUV 16/2005, en especial: les agrupacions d'interés urbanístic, les agrupacions d'interés econòmic, unions temporals d'empreses o altres agrupacions de persones naturals o jurídiques, les unions temporals d'empreses, tal com es regula, en especial art. 122 LUV 16/2006 i 24 TRLCAP 2/2000 i concordants.  
Cada un dels empresaris que componen l'agrupació d'interés econòmic, unions temporals d'empreses o altres agrupacions de persones naturals o jurídiques, haurà d'acreditar la seua capacitat d'obrar; haurà d'indicar en document privat els noms i circumstàncies dels empresaris que la subscriguen, la participació de cada un d'ells i la persona o entitat que, durant la vigència del contracte, ha d'exercir la plena representació de tots ells davant de l'administració.   
L'esmentat document haurà d'estar firmat pels representants de cada una de les empreses components de la unió o agrupació; per a acreditar la solvència econòmica i financera, serà suficient basar-se en els requisits de solvència, almenys, d'un dels seus membres, d'acord amb l'art. 122.3 LUV 16/2005, amb subjecció en el restant a allò que s'ha regulat en el TRLCAP 2/2000 i desplegament reglamentari en la matèria.  
La presentació de proposicions presumix per part del licitador l'acceptació incondicionada de les clàusules contingudes en la bases generals, particulars de programació i prescripcions tècniques, i la declaració responsable que reunix totes les condicions exigides per a contractar amb l'administració; i implica la declaració responsable que el licitador complix totes les condicions exigides per a resultar adjudicatari del programa.  
Els licitadors podran examinar les bases generals i particulars del programa en l'Ajuntament d'Alfafar, en el lloc designat en l'anunci del concurs, on podran igualment obtindre les còpies de la documentació. Els dubtes respecte a la documentació i la resta de requisits del concurs seran resoltes per la unitat administrativa d'Ordenació del Territori, tal com s'indicarà en el preceptiu anunci del concurs.  
Documentació. Els licitadors presentaran tres sobres, firmats per ells mateixos o persona que els represente, en els qual s'indicaran a més de la raó social i denominació de l'entitat concursant, el títol del concurs, i contindran:   
. Document o sobre U, amb la documentació exigida per a prendre part en el concurs que acredite la personalitat jurídica, la capacitat, solvència tècnica i econòmica de l'aspirant, en els termes dels art. 122 i 123 LUV, que es presentarà en plica segellada i contindrà justificació documental dels punts referits en l'art. 133.1, lletres a), b), c), d) i e) LUV.  
. Document o sobre Dos, sobre que incorporarà la proposició juridicoeconòmica i es presentarà en plica tancada, ajustada al model que s'inclou en les presents bases.  
. Document o sobre Tres: l'alternativa tècnica presentada a la vista i, addicionalment, en suport informàtic.  
Document o sobre U. (Art. 133.1 LUV)  
En el dit sobre hauran d'incloure's necessàriament la documentació següent, per la qual s'acreditarà:  
a) La personalitat jurídica i capacitat d'obrar del concursant, i quan procedisca, la seua representació, segons el detall següent:  
La capacitat d'obrar dels empresaris que siguen persones jurídiques, que s'acreditarà per mitjà d'escriptura de constitució i de modificació, si és el cas, inscrites en el Registre Mercantil, quan este requisit fóra exigible conforme a la legislació mercantil que li siga aplicable. Si no ho són, l'acreditació de la capacitat d'obrar es realitzarà per mitjà de l'escriptura o document de constitució, estatuts o acte fundacional, en què consten les normes per les quals es regula la seua activitat, inscrits, si és el cas, en el corresponent registre oficial.  
Haurà d'aportar-se poder bastant a este efecte a favor de les persones que compareguen o firmen proposicions en nom d'un altre. Si el licitador fóra persona jurídica, este poder haurà de figurar inscrit en el Registre Mercantil. Si es tracta d'un poder per a acte concret no és necessària la inscripció en el Registre Mercantil, d'acord amb l'art. 94.5 del Reglament del Registre Mercantil.  
La capacitat d'obrar de les empreses no espanyoles d'estats membres de la Comunitat Europea o signataris de l'Acord sobre l'Espai Econòmic Europeu s'acreditarà per mitjà de la inscripció en els registres o presentació de les certificacions que s'indiquen en l'annex I del Reial Decret 1.098/2001, de 12 d'octubre, pel que s'aprova el Reglament General de la Llei de Contractes de les Administracions Públiques. Els altres empresaris estrangers hauran d'acreditar la seua capacitat d'obra amb informe de la missió diplomàtica permanent d'Espanya en l'estat corresponent o de l'oficina consular en l'àmbit territorial de la qual radique el domicili de l'empresa. En estos supòsits a més haurà d'adjuntar-se informe de la missió diplomàtica permanent d'Espanya o de la Secretaria General de Comerç Exterior del Ministeri d'Economia, sobre la condició d'estat signatari de l'acord sobre contractació pública de l'Organització Mundial del Comerç, tot això d'acord amb l'art. 16 del TRLCAP i el seu desenvolupament pel 9 i 10 del reglament referenciat més amunt.  
En el supòsit de concórrer un empresari individual acompanyarà el document nacional d'identitat i, si és el cas, l'escriptura d'apoderament degudament legalitzada, o les seues fotocòpies degudament autenticades.  
b) Documents acreditatius dels requisits de solvència tècnica i professional, econòmica i financera.  
La solvència econòmica i financera de l'urbanitzador s'acreditarà per mitjà d'algun dels mitjans relacionats en l'art. 122 LUV 16/2005, amb les prescripcions especials en ell contingudes.  
Respecte de la solvència tècnica i professional, igualment, s'acreditarà per un o més dels mitjans i requisits regulats en l'art. 123 LUV 16/2005.  
c) Declaració responsable de no estar sotmés el licitador en les prohibicions per a contractar recollides en l'article 20 del TRLCAP, que comprendrà expressament la circumstància de trobar-se al corrent del compliment de les obligacions tributàries i amb la Seguretat Social imposades per les disposicions vigents. La prova d'esta circumstància podrà fer-se per qualsevol dels mitjans assenyalats en l'article 21.5 del TRLCAP.  
Així com la declaració de no incórrer en cap supòsit d'incompatibilitat especial previst en l'art. 121 LUV.  
d) Resguard acreditatiu d'haver constituït a favor de l'Ajuntament d'Alfafar, una garantia provisional per un import del 2% del pressupost estimat de les càrregues d'urbanització del programa d'actuació fixada en les bases particulars i que servirà de preu màxim de licitació, d'acord amb l'art. 132.1. h) i 140 LUV 16/2005; i en qualsevol de les formes següents:  
. Resguard de la Tresoreria Municipal, quan s'haja constituït en diners, valors públics o valors privats.  
. Aval o pòlissa d'assegurança de caució, havent de verificar-se a personalitat i/o legitimació de la persona que firma el document en nom de l'entitat, bé per mitjà de validació efectuat per l'Assessoria Jurídica de l'ajuntament o bé per mitjà de document formalitzat davant de la fe pública de notari.  
Si de cas hi manca l'anterior, regirà amb caràcter supletori l'art. 35 del TRLCAP i en el seu desenvolupament en el que preveu el llibre I, títol, capítol II, art. 55 a 65 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
En cas d'unions temporals d'empresaris, la garantia provisional podrà constituir-se per una o per diverses de les empreses participants en la unió, sempre que en conjunt s'arribe a la quantia requerida.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del programa.  
Les proporcions que es retiren amb anterioritat al transcurs del termini de què disposa l'ajuntament per a l'adjudicació del programa d'actuació sense que esta s'haja resolt, no tindran dret a la devolució de la garantia provisional. La renúncia de l'adjudicatari a la formalització del contracte per al desplegament i execució del programa comportarà la pèrdua de la garantia provisional.  
e) Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.  
Les empreses estrangeres no comunitàries, a més, hauran d'acreditar que tenen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.  
f) Acreditació d'haver satisfet la taxa per tramitació de programes d'iniciativa particular.  
g) Una relació de tots els documents inclosos en este sobre.  
Els documents podran presentar-se originals o per mitjà de còpies d'estos que tinguen caràcter d'autèntiques, conforme a la legislació vigent.   
Document o sobre 2. (Art. 127 LUV)  
Proposició juridicoeconòmica, en plica tancada, ajustada al model i contingut a què es fa referència en la base j).   
Document o sobre 3. (Art. 126 LUV)  
Fa referència a l'alternativa tècnica del programa d'actuació integrada, que contindrà la documentació a què al·ludix l'art. 126 LUV.  
Igualment en compliment de l'art. 134 de l'esmentat text legal, haurà d'adjuntar els instruments de planejament i d'acreditació de la viabilitat de la modificació estructural proposada, si és el cas, incorporant, almenys, la sol·licitud de cèdula territorial d'urbanització regulada en els art. 112 i següents de la LUV.  
A este efecte haurà d'adjuntar:  
a) Declaració jurada o acta notarial acreditativa d'haver-se practicat els avisos a què es referix l'art. 134.4 LUV 16/2005; incorporant a les seues propostes de programa una acta notarial acreditativa de sotmetiment a informació pública dels documents previstos en les lletres a), f) i, si procedix, k) de l'art. 126 de l'esmentada llei, així com de la sol·licitud de la cèdula territorial d'urbanització o informes sectorials, si és el cas, amb les altres prescripcions contingudes en l'art. 134 esmentat.   
Hauran d'incloure el projecte d'edificació en el cas que l'urbanitzador haja oferit com a compromís voluntari l'edificació simultània a la urbanització o en programes d'actuació aïllada que tinguen com a objecte l'edificació o rehabilitació d'immobles.  
Igualment, l'alternativa tècnica inclourà una estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, així com gastos variables, per la concurrència d'ofertes, i a què al·ludix l'art. 126.j) LUV; sense perjuí de la valoració definitiva que procedisca en el moment d'exposar al públic la reparcel·lació.   
E.2). Documentació a valorar.  
Tal com referix l'art. 131.2. k) i 135 LUV, la documentació a valorar d'acord amb els criteris objectius que serviran de base per a l'adjudicació del programa d'actuació integrada, per orde decreixent d'importància, amb la ponderació indicada i mantenint la valoració independent dels documents corresponents a l'alternativa tècnica i a la proposició juridicoeconòmica, seran els següents:  
1r. Alternativa tècnica, respecte de la documentació acreditativa de:  
(Valoració total alternativa tècnica: 50 punts)  
1. Compliment dels criteris i objectius relatius a la qualitat tècnica de l'ordenació proposada. (Art. 135.3.a LUV)  
Valoració màxima: 25 punts.  
2. Compliment dels criteris i objectius relatius a la resolució adequada de la integració de l'actuació en el seu entorn. (Art. 135.3.a LUV)  
Valoració màxima: 5 punts.  
3. Compliment dels criteris i objectius relatius a la millor estructuració de dotacions públiques i d'espais lliures. (Art. 135.3.a LUV)  
Valoració màxima: 5 punts.  
4. Compliment dels criteris i objectius urbanístics i territorials assenyalats en les bases. (Art. 135.3.a LUV): 4 punts  
5. Compliment dels criteris i objectius relatius a la qualitat tècnica de les resolucions proposades per a la urbanització. (Art. 135.3.a LUV)  
Valoració màxima: 2.5 punts.  
6. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. (Art. 135.3.d LUV).  
Valoració màxima: 2,5 punts.  
7. Termini d'execució del programa d'actuació integrada. (Art. 135.3.e LUV)  
Valoració màxima: 2,5 punts.  
8. Compromís d'edificació simultània a la urbanització dels solars resultants de l'actuació per damunt d'un mínim legalment exigible. (Art. 135.3.f).  
Valoració màxima: 1,5 punts.  
9. Mitjans per al control de la qualitat de cada una de les prestacions que constituïxen l'objecte del programa. (Art. 135.3.B LUV).  
Valoració màxima: 1 punt.  
10. Compromisos addicionals assumits voluntàriament i a càrrec seu per l'urbanitzador.  
Valoració màxima: 1 punts.  
2n Proposició juridicoeconòmica, es valorarà d'acord amb l'art. 135.4 LUV, respecte de la documentació acreditativa del:  
(Valoració total proposició juridicoeconòmica: 50 punts)  
1. Coeficient de canvi a l'efecte de pagament en terrenys especificat en l'article 127.2.f). (Art. 135.4.B LUV)  
Valoració: Es concediran 27,5 punts a l'oferta que presente menor coeficient de canvi, i 0 punts a l'oferta que presente major coeficient de canvi, i es ponderaran la resta d'ofertes d'acord amb este criteri.  
2. Import de les càrregues d'urbanització, expressat en euros per metre quadrat d'edificabilitat. (Art. 135.4.a LUV), i fent referència expressa i detallada als conceptes diferenciats en l'art. 168.1. LUV; s'establiran els valors tipus de cada una de les càrregues en la base h).  
2.1. Cost de les obres enunciades en l'article 157 (PEC), així com les obres de connexió i integració territorial, externes o internes, necessàries per a cobrir els objectius imprescindibles del programa i el de conservació de les obres públiques d'urbanització des de la finalització d'estes fins a la seua recepció per l'administració municipal.  
Valoració: Es concediran 2,5 punts a l'oferta que presente menor cost, i 0 punts a l'oferta que presente major cost, i es ponderarà la resta d'ofertes d'acord amb este criteri.  
2.2. El cost de redacció i direcció dels projectes tècnics. Es consideren inclosos així mateix els gastos derivats de la tramitació o inscripció dels projectes en els registres corresponents.  
Valoració: Es concediran 2,5 punts a l'oferta que presente menor cost, i 0 punts a l'oferta que presente major cost, i es ponderarà la resta d'ofertes d'acord amb este criteri.  
2.3. El benefici empresarial de l'urbanitzador per la promoció de l'actuació, que en cap cas podrà superar el 10%.  
Valoració: Es concediran 2,5 punts a l'oferta que presente menor cost, i 0 punts a l'oferta que presente major cost, i es ponderarà la resta d'ofertes d'acord amb este criteri.  
2.4. Gastos de gestió de l'urbanitzador.  
Valoració: Es concediran 2,5 punts a l'oferta que presente menor cost, i 0 punts a l'oferta que presente major cost, i es ponderarà la resta d'ofertes d'acord amb este criteri.  
2.5. Les obres de rehabilitació d'edificis o elements constructius imposades pel programa, sense perjuí del dret al reintegrament, a càrrec dels propietaris d'aquells, de la part del cost imputable al contingut del deure normal de conservació.  
Valoració màxima 2,5 punts.  
3. Que les condicions tècniques i jurídiques mínimes que s'imposen en les presents bases particulars, vinguen garantides com a mínim per un nombre de propietaris que representen més del 50% de l'àmbit de l'actuació integrada. Es ponderaran per trams l'increment del dit percentatge, que assegura un compliment més ràpid i eficaç de l'actuació urbanística i s'incardina en el dret de transformació urbanística del règim estatutari de la propietat.  
Valoració: Es concediran 5 punts a l'oferta que presente major agrupació de propietaris, i 0 punts a l'oferta que presente menor agrupació de propietaris, i es ponderarà la resta d'ofertes d'acord amb este criteri.  
4. Menor proporció de solars o aprofitaments que hagen de ser posats a disposició de la urbanització per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. (Art. 135.4. c) LUV).  
Valoració màxima 2,5 punts.  
5. Compromisos financers per a l'execució de les obligacions complementàries assumides voluntàriament i a costa seu per l'urbanitzador.  
Valoració màxima: 2,5 punts.  
Amb caràcter específic, tal com preceptua l'art. 132.1.e) LUV, cal ressaltar l'obligació del concursant, de sotmetre la documentació a què fa referència l'art. 134 de la LUV, a informació pública pel termini d'un mes, en la forma i amb els requisits assenyalats en tal precepte, així com en les bases particulars del present concurs; i sense perjuí de les restants exigències de sotmetiment a informació pública i la resta de documentació referenciada en les esmentades bases i legislació sectorial d'aplicació.  
f) Admissibilitat de variants sobre les prescripcions tècniques. (Art. 132.1.F LUV)  
Tal com prescriu la base g) de les particulars i en virtut del que preveu la LUV, no s'admetran variants sobre l'alternativa tècnica ni sobre les prescripcions tècniques i urbanístiques contingudes en les presents bases, en especial base c) fins a la base g), entenent les base h), com a condicions mínimes i la base i), terminis màxims.  
No s'entendran com a variants, tal com prescriu l'art. 131.2.g) LUV, les redelimitacions o mers retocs o ajustos de detall en algun punt perimetral de l'actuació integrada o de les seues connexions viàries, o quan el terreny afegit, per la seua escassa dimensió no siga tècnicament susceptible de programació autònoma. Ni les modificacions derivades directament per causes imprevistes o no previstes en les bases particulars, que seran imposades per l'ajuntament, per motius d'interés general.  
Tampoc s'entendran com a tals, les derivades de fets jurídics sobrevinguts, en concret la pròpia cessió de la titularitat de la CV-412 al municipi d'Alfafar; sense perjuí de les compensacions al nou titular de la via, amb vista a restablir dels costos municipals per la gestió i manteniment de la dita nova via urbana, i en concret del benefici jurídic i econòmic derivat a favor de l'actuació integrada, per la mateixa decisió municipal.   
g). Criteris objectius d'adjudicació del PAI, especificats per orde decreixent d'importància, incloent la seua ponderació. (Art. 132.1.G LUV)  
Tal com cita la base ñ) i d'acord amb l'art. 135 LUV i normativa de desplegament, l'adjudicació del programa es realitzarà a favor de la proposició més avantatjosa d'acord amb els criteris fixats en les bases particulars de programació, i en la forma a què al·ludix la base k) de les bases generals.  
La puntuació mínima que hauran de superar les alternatives tècniques per a ser valorades les proposicions juridicoeconòmiques que les desenvolupen, serà la del 50%. Pel que en conseqüència, únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada.   
Al seleccionar l'alternativa tècnica i aprovar la proposició juridicoeconòmica, l'ajuntament podrà imposar aquelles modificacions derivades directament de causes imprevistes o no previstes en les bases particulars, per motius d'interés general.   
La valoració i la seua ponderació, segons el quadre detall següent, és:  
1r. Puntuació total alternativa tècnica: 50 punts.  
Art. 135.3 LUV Prelació Valoració Valoració  
Apartat criteris Tram total   
a) 1 25   
 2. 5   
 3. 5   
 4. 4   
 5. 2.5   
 41.5   
d) 6. 2.5   
e) 7. 2.5   
f) 8. 1.5   
b) 9. 1   
 10. 1   
2n. Puntuació proposició juridicoeconòmica: 50 punts.  
Art. 135.4 LUV Prelació Valoració Valoració  
Apartat criteris Tram total   
b) 1. 27.5   
a) 2.1. 2.5  
 2.2. 2.5   
 2.3. 2.5   
 2.4. 2.5   
 2.5. 2.5   
 12.5   
 3. 5   
c) 4. 2.5   
 5. 2.5   
h). Garantia provisional equivalent al 2% del pressupost estimat de les càrregues d'urbanització. (Art. 132.1.H LUV)  
Cada concursant haurà de constituir a favor de l'Ajuntament d'Alfafar, una garantia provisional per un import del 2% del pressupost estimat de les càrregues d'urbanització del programa d'actuació fixada en les bases particulars i que servirà de preu màxim de licitació, d'acord amb l'art. 132.1. h) i 140 LUV 16/2005; i que puja a 46.506.101 €, per la qual cosa aplicant el citat 2%, la garantia provisional resulta ser de 227.918,52 €.  
Garantia provisional que podrà constituir-se en qualsevol de les formes següents:  
. Resguard de la Tresoreria Municipal, quan s'haja constituït en diners, valors públics o valors privats.  
. Aval o pòlissa d'assegurança de caució, havent de verificar-se a personalitat i/o legitimació de la persona que firma el document en nom de l'entitat, bé per mitjà de validació efectuat per l'Assessoria Jurídica de l'ajuntament o bé, per mitjà de document formalitzat davant de la fe pública de notari.  
Si de cas hi manca l'anterior, regirà amb caràcter supletori l'art 35 del TRLCAP i en el seu desenvolupament en el que preveu el llibre I, títol, capítol II, art. 55 a 65 del Reial Decret 1.098/2001, de 12 d'octubre, pel que s'aprova el Reglament General de la Llei de Contractes de les Administracions Públiques.  
En cas d'unions temporals d'empresaris, la garantia provisional podrà constituir-se per una o per diverses de les empreses participants en la unió, sempre que en conjunt s'arribe a la quantia requerida.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del programa.  
Les proporcions que es retiren amb anterioritat al transcurs del termini de què disposa l'ajuntament per a l'adjudicació del programa d'actuació sense que esta s'haja resolt, no tindran dret a la devolució de la garantia provisional. La renúncia de l'adjudicatari a la formalització del contracte per al desplegament i execució del programa comportarà la pèrdua de la garantia provisional.  
i). Garantia definitiva. (Art. 132.1.I LUV).  
Tal com establix la base p) particular i de conformitat amb l'art. 138 de la LUV, la formalització en document administratiu del contracte per a l'execució del programa d'actuació integrada, davall la fe pública del secretari municipal; i el seu desplegament, s'efectuarà en el termini d'un mes a partir de la notificació de l'acord d'aprovació i adjudicació de l'esmentat programa, a l'adjudicatari. El dit contracte haurà d'incloure com a mínim les clàusules a què fa referència l'apartat 3 del citat art. 138, amb especial menció a la lletra j) i la seua remissió a l'art. 143, tot això de la LUV.  
Amb anterioritat a l'esmentada formalització del contracte, l'adjudicatari del programa d'actuació integrada i de la condició d'urbanitzador, haurà de constituir davant de l'ajuntament la garantia definitiva, per l'import del 10% del valor de les càrregues d'urbanització i que s'acreditarà per qualsevol de les formes previstes per a la garantia provisional en les bases generals; d'acord amb l'art. 140 de la LUV.  
Supletòriament, en qualsevol de les formes i regulació prevista en l'art. 36 i següents del TRLCAP i en el seu desenvolupament en el que preveu el llibre I, títol, capítol II, art. 55 a 65 del Reial Decret 1.098/2001, de 12 d'octubre, pel que s'aprova el Reglament General de la Llei de Contractes de les Administracions Públiques.  
La garantia provisional aportada per qui resulte adjudicatari del programa s'aplicarà a completar la garantia definitiva, que serà minorada en l'import ja assegurat per la garantia provisional.  
Transcorregut el termini de 12 mesos des que s'entenguen rebudes les obres d'urbanització de conformitat amb allò que s'ha previst en estes bases, procedirà la devolució de la garantia definitiva.   
Alfafar, 18 de maig de 2006.. L'alcalde: Emilio Muñoz García.